Валанцёраў Пола і Уэндзі Дотсанаў і выканаўчага дырэктара МДГА “Сафія” Сяргея Зубовіча супрацоўнікі Тэрытарыяльнага цэнтра сацабслугоўвання і аддзялення штодзённага знаходжання састарэлых сустракалі як добрых сяброў. “Гэта не першы праект, рэалізаваны дабрачынным аб’яднаннем на Сенненшчыне і, у прыватнасці, ва ўстановах ТЦСАН, — падкрэсліла дырэктар Тамара Смірнова. — Раней гуманітарная дапамога аказвалася Багданаўскаму аддзяленню. Мы вельмі ўдзячны за ўсё, што “Сафія” зрабіла і робіць для людзей”. Падчас візіту госці агледзілі кухню і пральню, пабывалі ў галоўным будынку, дзе пагутарылі з пастаяльцамі. На памяць і ў знак сяброўства Сяргей Зубовіч наклеіў эмблему дабрачыннай арганізацыі на новую мэблю і абсталяванне.